শাহ আজম

শাহ্ আজম একজন বাংলাদেশি শিক্ষাবিদ ও গবেষক। তিনি রাজশাহী বিশ্ববিদ্যালয়ের মার্কেটিং বিভাগের অধ্যাপক। অধ্যাপক শাহ্ আজম রবীন্দ্র বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।

পরিচয়
শিক্ষা জীবন
তিনি ১৯৮৮ সালে রাজশাহী বিশ্ববিদ্যালয়ের মার্কেটিং বিভাগ থেকে অনার্স এবং ১৯৮৯ সালে মাস্টর্স পাশ করেন। ইনস্টিটিউট অব বাংলাদেশ স্টাডিজ (আইবিএস) থেকে ২০০৬ সালে এমফিল এবং ২০১৪ সালে অস্ট্রেলিয়ার কর্টিন বিশ্ববিদ্যালয় থেকে পিএইচডি ডিগ্রী অর্জন করেন।
কর্মজীবন
তিনি সর্ব প্রথম সাধারণ বীমা কর্পোরেশন, ঢাকায় সহকারী ম্যানেজার পদে চাকরি করেন। এরপর রাজশাহী বিশ্ববিদ্যালয়ের মার্কেটিং বিভাগে প্রভাষক পদে যোগদান করেন। বর্তমানে তিনি এ বিভাগের একজন অধ্যাপক। তিনি Center for Communication Economics and Electronic Market Research (CEEM), Australia এর সহযোগী গবেষক ছিলেন। এর আগে তিনি বিশ্ববিদ্যালয়ের একাধিক গুরুত্বপূর্ণ পদে দায়িত্ব পালন করেছেন। ২০২১ সালে তিনি ব্যবসায় শিক্ষা অনুষদের ডিন নির্বাচিত হন। ২০১৬ সালে তিনি রাবি শিক্ষক সমিতির সাধারণ সম্পাদক হিসেবে দায়িত্ব পালন করেন। এছাড়া বিশ্ববিদ্যালয় ডিবেটিং ফোরাম, গোল্ড বাংলাদেশ, আরইউমুনাসহ বেশকিছু সংগঠনের উপদেষ্টার দায়িত্ব পালন করেন। ২০২১ সালের ৬ই ডিসেম্বর তিনি রবীন্দ্র বিশ্ববিদ্যালয়ের উপাচার্য হিসেবে পরবর্তী ৪ বছরের জন্য নিয়োগ পান এবং ৮ই ডিসেম্বর উপাচার্য হিসেবে বিশ্ববিদ্যালয়টিতে যোগদান করেন।  উপাচার্যের দায়িত্ব পালনকালে তার বিরুদ্ধে ব্যাপক দুর্নীতি, নিয়োগে অনিয়ম, স্বেচ্ছাচারিতা, জাতীয় নির্বাচনে নির্দিষ্ট দলের হয়ে প্রচারের অভিযোগ উঠে। এর মধ্যে অনেক অভিযোগেরই অকাট্য প্রমাণও প্রকাশিত হয় যার ফলশ্রুতিতে ২০২৪ সালের ৫ই আগস্ট প্রধানমন্ত্রী শেখ হাসিনার পদত্যাগের পরপরই শিক্ষার্থীদের আন্দোলনের মুখে ক্যাম্পাস ছেড়ে পালিয়ে যান তিনি। এর কিছুদিন পর রবীন্দ্র বিশ্ববিদ্যালয়ের উপাচার্য পদ থেকে পদত্যাগ করেন এই অধ্যাপক।

দাম্পত্য জীবন
প্রকাশনা
 "Proceedings of the International Conference on Business and Sustainable Development (ICBSD) 2018", Published: March 2018, (ISBN 978-984-34-4281-9).;
 "Proceedings of the CGSB Research Forum 2013", Published: March 2013, (ISBN 978-0-9871089-2-0);
 "Proceedings of the CGSB Research Forum 2012", Published: March 2012, (ISBN 978-0-9871089-1-3)
এ ছাড়াও দেশ-বিদেশের অনেক জার্নালে তার অসংখ্য গবেষণামূলক প্রবন্ধ প্রকাশিত হয়।

 তথ্যসূত্র 

বিষয়শ্রেণী:রবীন্দ্র বিশ্ববিদ্যালয়ের উপাচার্য
বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী